《赋桂隐用王从周》
宋代·史弥宁

诗禅在在谈风月，未抵江西龙象窟。尔来结习莲社丛，谁欤超出行辈中。

我知桂隐传衣处，玄机参透涪仙句。萧萧吟鬓天风吹，有酒唤客斟酌之。

渠伊放浪真达者，诗成醉卧清阴下。只恐香名吹上天，不容花底长陶然。

作者简介：史弥宁，字安卿，鄞县人。生卒年均不详，约宋宁宗庆元末前后在世。嘉定中，以国子监生莅春坊事，带阁门宣赞舍人。知邵阳。弥宁著有诗集友林乙稿一卷，《四库总目》传于世。